სამხრეთ დანიის უნივერსიტეტი

სამხრეთ დანიის უნივერსიტეტი (დანიური: , სიტყვასიტყვით „სამხრეთ-დანიური უნივერსიტეტი", შემოკლ. ) — უნივერსიტეტი სამხრეთ დანიაში. გააჩნია კამპუსები სამხრეთ დანიასა და ზელანდიაზე. უნივერსიტეტი გვთავაზობს რამდენიმე ერთობლივ პროგრამას ფლენსბურგის უნივერსიტეტთან და კილის უნივერსიტეტთან თანამშრომლობით. კავშირები რეგიონულ ინდუსტრიასთან და საერთაშორისო სამეცნიერო საზოგადოებასთანაც მყარია.

უნივერსიტეტში 29 674 სტუდენტია ჩარიცხული (2016 წლის მდგომარეობით), რაც მას სიდიდით მესამეს ხდის. 2012 წელს რეიტინგული სისტემების შემოღების შემდეგ, სამხრეთ დანიის უნივერსიტეტი -ის მსოფლიო უნივერსიტეტების რეიტინგში 50 წლამდე ასაკის საუკეთესო 100 უნივერსიტეტის სიაში 36-ე (2012), 38-ე (2013), 37-ე (2014) და 44-ე (2015) ადგილებს იკავებდა. ასევე, 2012–2015 წლებში -ის მსოფლიო უნივერსიტეტების რეიტინგის მიხედვით იგი 50 წლამდე ასაკის საუკეთესო 50 უნივერსიტეტს შორისაა.

ისტორია
სამხრეთ დანიის უნივერსიტეტი დაარსდა 1998 წელს ოდენსეს უნივერსიტეტის, სამხრეთ დანიის ბიზნესსა და ინჟინერიის სკოლისა და სამხრეთ იუტლანდიის უნივერსიტეტის ცენტრის გაერთიანების შედეგად. სამხრეთ დანიის უნივერსიტეტის ბიბლიოთეკაც 1998 წელს შეუერთდა უნივერსიტეტს.

2006 წელს ოდენსეს ინჟინერიის უნივერსიტეტის კოლეჯი უნივერსიტეტს შეუერთდა და ინჟინერიის ფაკულტეტად გადაიქცა. 2009 წლის ივნისში სამხრეთ დანიის უნივერსიტრეტმა აკრძალა მოწევა წერითი გამოცდების დროს, ხოლო იმავე წლის აგვისტოში გაამკაცრა ალკოჰოლის პოლიტიკა. იმავე წლის 28 ნოემბერს რამდენიმე ასეულმა სტუდენტმა მონაწილეობა მიიღო უნივერსიტეტის სასადილოს ბოიკოტში,სტუდენტები ფასების შემცირებას ითხოვდნენ.

2007 წელს სლაგელსეს ბიზნეს სკოლის ცენტრი და საზოგადოებრივი ჯანდაცვის ეროვნული ინსტიტუტი ასევე მიუერთდნენ სამხრეთ დანიის უნივერსიტეტს. 2009 წელს პრინცესა მარი გახდა უნივერსიტეტის მფარველი და რამდენიმე წლის განმავლობაში მონაწილეობდა ყოველწლიურ ზეიმში.

მმართველობა და ორგანიზაცია
უნივერსიტეტს მართავს 9 წევრისგან შემდგარი საბჭო:უნივერსიტეტის გარეთ მოწვეული 5 წევრი, რომელიც საბჭოს უმრავლესობას წარმოადგენს, 1 წევრს ნიშნავს სამეცნიერო პერსონალი, 1 წევრს ადმინისტრაციული პერსონალი, ხოლო 2 წევრს სტუდენტები. რექტორს ნიშნავს უნივერსიტეტის საბჭო. რექტორი თავის მხრივ ნიშნავს დეკანებს, ხოლო დეკანები ნიშნავენ დეპარტამენტების ხელმძღვანელებს. ფაკულტეტის სენატი არ არსებობს და პროფესორულ-სწავლებელ შემადგენლობას არ მიუძღვის მონაწილეობა რექტორის, დეკანების ან დეპარტამენტის ხელმძღვანელების დანიშვნაში. შესაბამისად, უნივერსიტეტში პროფესორული მმართველობა არ არსებობს.

მოქმედი რექტორია იენს რინგსმოსე, ხოლო პრო-ვიცე-კანცლერი ჰელე ვაგეპეტერსენია.

სამხრეთ დანიის უნივერსიტეტს აქვს ექვსი კამპუსი, ძირითადად დანიის სამხრეთ ნაწილში: კამპუსი ოდენსე ფიუნის კუნძულზე, კამპუსი სლაგელსე და კამპუსი კოპენჰაგენი ზელანდიის კუნძულზე, ასევე კამპუსი კოლდინგი, კამპუსი ესბიერგი და კამპუსი ალსიონი სენერბორგში,ყველა მათგანი იუტლანდიის ნახევარკუნძულზე.

სლაგელსეს კამპუსი ოფიციალურად 2027 წლიდან დაიხურება, უნივერსიტეტი კი ამის მიზეზად ასახელებს სხვა დაინტერესებული დაწესებულების პოვნის სირთულეს.

უნივერსიტეტის ფიზიკური შენობები 272 554 მ²-ს მოიცავს (2007), რაც 1999 წელს უნივერსიტეტის გაერთიანების განხორციელებისას არსებულ 181 450 მ²-სთან შედარებით გაზრდილი მაჩვენებელია.

სამხრეთ დანიის უნივერსიტეტი არის არქტიკის უნივერსიტეტის აქტიური წევრი. არის საერთაშორისო თანამშრომლობის ქსელი, დაფუძნებული ცირკუმპოლარულ არქტიკულ რეგიონში, რომელიც შედგება 200-ზე მეტი უნივერსიტეტის, კოლეჯისა და სხვა ორგანიზაციისგან, რომლებიც დაინტერესებულნი არიან არქტიკულ რეგიონში განათლებისა და კვლევის ხელშეწყობით.